**Prijedlog Izvještaja o izvršenju financijskog plana**

**za 2024. godinu**

Potrošnja sredstava u 2024. godini u skladu s planom provjerava se kroz Izvještaj o izvršenju financijskog plana za 2024. godinu. Osnovna svrha izvještaja o izvršenju proračuna jest informiranje o planiranim i ostvarenim godišnjim prihodima i primicima odnosno rashodima i izdacima. Također, kroz ovaj izvještaj daje se informacija o uspješnosti ostvarenja postavljenih ciljeva.

Financijski plan Škole za 2024. godinu izrađen je u skladu s odredbama Zakona o proračunu i Uputama proračunskim korisnicima za izradu proračuna Primorsko-goranske županije.

Financijskim planom omogućava se financiranje programa rada Škole.

U tijeku 2024. godine Škola je također izradila **Prve izmjene i dopune** **Financijskog plana za 2024. godinu** te sukladno usvojenom planu u nastavku daje se obrazloženje izvršenja istoga za razdoblje 01.01.2024. do 31.12.2024. godine.

Izvještaj o izvršenju/ostvarenju financijskog plana za 2024. godinu obuhvaća Opći i Posebni dio financijskog plana.

Opći dio:

1. Sažetak općeg djela,
2. Izvršenje prihoda i rashoda po ekonomskoj klasifikaciji,
3. Izvršenje prihoda i rashoda po izvorima financiranja,
4. Izvršenje rashoda po funkcijskoj klasifikaciji.

Posebni dio:

1. Izvršenje rashoda po programskoj klasifikaciji.

**Obrazloženje izvršenja financijskog plana općeg djela**

Ostvareni ukupni prihodi u skladu su s financijskim planom (99,79 %) na razini ekonomske klasifikacije i po izvorima financiranja.

Opće prihode i primitke financira Primorsko-goranska županija, a odnose se financiranje pomoćnika u nastavi, Županijske škole plivanja, programa Školskog kurikuluma i financiranje radova sanacije sanitarnog čvora. Prihod je realiziran u iznosu od 102,14% u odnosu na planirano. Međutim prihod u odnosu na isto razdoblje prethodne godine ima indeks 232,33%. Razlog povećanja je što je u 2024. godini PGŽ financirala radove sanacije sanitarnog čvora.

Vlastiti prihodi ostvareni su u iznosu od 92,03% u odnosu na planirano jer nisu ostvareni prihodi od provedenog programa Trening životnih vještina , dok su u odnosu na prethodno razdoblje realizirani 94,04% jer su ostvareni veći prihodi od prodaje starog papira u prethodnom razdoblju.

Prihodi za posebne namjene su prihodi od uplata za program produženog boravka za učenike od I.-IV. razreda, naknade štete za oštećene udžbenike. Veći su u odnosu na prethodnu godinu (127,73%) jer od školske godine 2024./25. od prvog polugodišta djeluju dvije grupe produženog boravka.

Prihodi za decentralizirane funkcije

Navedeni prihodi odnose se na prihode od Županije primorsko goranske kao našeg osnivača, za financiranje rashoda poslovanja. Indeks ostvarenja je u odnosu na prošlu godinu 118,07%, a u odnosu na godišnji plan 105,71%. Razlog odstupanja na prošlu godinu je jer je Primorsko-goranska županija financirala proširenje video nadzora i nabavu dva klima uređaja za učionice u matičnoj školi te za PŠ Praputnjak 1 komad. Razlog manjeg odstupanja ostvareno u odnosu na planirano je što Škola planira prijevoz učenika putnika i osiguranje zgrade, a u izvršavanju navedeni prihod ne prikazujemo mi već osnivač koji direktno plaća dobavljača**.**

Prihodi od pomoći

su prihodi PGŽ za sufinanciranje rada pomoćnika u nastavi. U odnosu na isto razdoblje prethodne godine ima indeks 155,39%. Razlog povećanja je što je u razdoblju od 01.01. do 30.06.2023. godine PGŽ financirala troškove rada za jednog pomoćnika u nastavi. U razdoblju od 01.01. do 31.12.2024. godine financiraju se tri pomoćnika u nastavi.

To su i tekuće pomoći proračunskim korisnicima iz državnog proračuna: prihodi od ministartstva za plaće, ugovor o djelu i ostale rashode za zaposlene, sufinanciranje troškova prehrane učenika, sufinanciranje menstrualnih higijenskih potrepština te sufinanciranje prijevoza učenika s teškoćama u razvoju i pomoći za nabavu školskih udžbenika za učenike. Uplate Grada Bakra za podizanje pedagoškog standarda i sufinanciranje plaće učitelja u Programu produženog boravka od I-IV razreda. Povećani su (122,04%) u odnosu na prethodno razdoblje zbog povećanja koeficijenata za izračun plaće i promjene načina obračuna prekovremenih sati te odluke o isplati uskrsnice. U odnosu na prošlu godinu potreba nabave radnih udžbenika bila je veća. Povećani su prihodi od Grada Bakra za sufinanciranje plaće učitelja u programu produženog boravka od I-IV razreda jer od školske godine 2024./25. od prvog polugodišta djeluju dvije grupe produženog boravka.

Planirana su i ostvarena prenesena sredstva od pomoći za financiranje rada pomoćnika u nastavi. Indeks ostvarenog u odnosu na planirano je 58,95%.

Ostvareni Prihodi od pomoći u odnosu na planirano ima indeks 99,07% što je u skladu sa planiranim.

Dobivene su kapitalne donacije od neprofitnih organizacija i donacije od pravnih osoba sitnog inventara (micro:bitova, računala i stolova).

Prihodi od prodaje nefinancijske imovine i naknade s osnova osiguranja

Ostvareni su prihodi od osiguranja za popravak radijatora. U odnosu na planirano ostvareni su u iznosu od 47,57% jer nisu u cijelosti refundirani od osiguranja za popravak radijatora već pola.

Ostvareni ukupni rashodi u skladu su s financijskim planom (99,14%) po izvorima financiranja i na razini ekonomske klasifikacije.

31 Rashodi za zaposlene u odnosu ostvareno na ostvareno u prethodnom razdoblju su veći (125,56%) zbog povećanja koeficijenata za izračun plaće a time i dodaci na plaću, rashodi za plaće za prekovremeni rad povećani su zbog povećanja broja zaposlenih na bolovanju za koje je izvršena zamjena unutar kolektiva i promjene načina obračuna prekovremenih sati, ostali rashodi za zaposlene veći su zbog povećanja broja zaposlenih koji su ostvarili pravo na jubilarnu nagradu i odluke o isplati uskrsnice. Povećani su rashodi za plaće učiteljica u PB jer od školske godine 2024./25. od prvog polugodišta djeluju dvije grupe produženog boravka. Dok je indeks ostvareno na planirano 100,54%, što je u skladu sa planiranim.

32 Materijalni rashodi su u odnosu na ostvareno u prethodnom razdoblju 109,09%, dok je indeks ostvareno na planirano 94,16%, što je u skladu sa planiranim. Povećani su rashodi za službena putovanja (119,33%) i kotizacija za stručna usavršavanja zaposlenika (180,87%) u odnosu na prethodno razdoblje zbog povećanja iznosa dnevnica i cijena smještaja i kotizacija.

Ostale naknade troškova zaposlenima (317,05%) veći su u odnosu na prethodno razdoblje jer povećani su troškovi za loko-vožnju zbog povremene dostave marende za učenike područne škole.

Materijal i sirovine(86,81%) smanjeni su u odnosu na prethodnu godinuzbog smanjenja broja učeničkih marendi.

Izvršeni su radovi uređenja unutarnjeg prostora te su se povećali rashodi za materijal i dijelove za investicijsko održavanje (168,05%) u odnosu na prethodno razdoblje.

Rashodi sitnog inventara (859,6%) povećani su u odnosu na prethodno razdoblje jer je dobivena donacija micro:bitova, računala i stolova. Sitnog inventara nabavljeno je u vrijednosti od 1.348,74 €: zastava RH, električne grijalice, usisavač, posuđe za kuhinju.

Usluge telefona, pošte i prijevoza (120,54%) povećane su zbog većih troškova prijevoza učenika na Županijsku školu plivanja u odnosu na prethodnu godinu.

Usluge tekućeg i investicijskog održavanja (419,06%)povećane su u odnosu na prethodnu godinu zbog izvršenih radova sanacije sanitarnog čvora, postavljanje laminata u jednoj učionici, sanacija pumpe bio pročistača te zamjena dva radijatora zbog puknuća cijevi.

Zdravstvene i veterinarske usluge (124,94%) povećane su u odnosu na prethodnu godinuzbog povećanja cijene usluga.

Intelektualne i osobne usluge (32,54%) manje su jer je prestala potreba za održavanjem nastave islamskog vjeronauka koji se financirao putem ugovora o djelu.

Ostale usluge (119,08 %) povećane su u odnosu na prethodnu godinu zbog povećanja troškova printanja te povećanja broja učenika u produženom boravku koji primaju ručak. Od školske godine 2024./25. od prvog polugodišta djeluju dvije grupe produženog boravka.

Ostali nespomenuti rashodi poslovanja (42,06 %) manji su u odnosu na prethodnu godinu. Prošle godineisplaćene su naknade za rad povjerenstva na Međužupanijskom natjecanju mladih Hrvatskog Crvenog križaprema okružnici za provedbu natjecanja u organizaciji PGŽ. Ove godine natjecanje nije održano u školi.

37 Naknade građanima i kućanstvima na temelju osiguranja i druge naknade su u odnosu na ostvareno u prethodnom razdoblju 131%, dok je indeks ostvareno na planirano 97,27%, što je u skladu sa planiranim.

Naknade građanima i kućanstvima u naravi povećane su u odnosu na ostvareno u prethodnom razdoblju 131%, zbog veće nabave radnih udžbenika za učenike financirane od strane Ministarstva znanosti, obrazovanja i mladih.

38 Ostali rashodi su u odnosu na ostvareno u prethodnom razdoblju 78,91%, dok je indeks ostvareno na planirano 95,23%, što je u skladu sa planiranim. Kupljene su menstrualne higijenske potrepštine za učenice dobivenim sredstvima prema Odluci Ministarstva rada, mirovinskog sustava, obitelji i socijalne politike. Ove godine je manji broj učenica.

42 Rashodi za nabavu nefinancijske imovine veći su u odnosu na prethodnu godinu (300,17%). PGŽ financirala je proširenje video nadzora i nabavu tri klima uređaja za učionice u matičnoj školi (2 komada) te za PŠ Praputnjak (1 komad). Kupljene su knjige za dobivena sredstva od Ministarstva za opremanje školskih knjižnica osnovnih škola obveznom lektirom prema Odluci (Klasa: 602-01/24-01/00418, Ur.broj: 533-05-23-0001 od 07.11.2024.). Kupljene su knjige za poticanje dodatnog odgojno-obrazovnog stvaralaštva učenika (program Knjižničari). Iz prenesenog viška prihoda iz 2023.g. prema odluci o raspodjeli, kupljene su knjige za školsku knjižnicu.

Indeks ostvareno na planirano je 58,6%, jer je planirana veća nabava školskih udžbenika za učenike.

**Obrazloženje prenesenih viškova po izvorima i ekonomskoj klasifikaciji**

Prema Odluci Školskog odbora o preraspodjeli prenesenog viška iz 2023., preneseni viškovi planirani su po izvorima u financijskom planu za 2024. godinu u iznosu od 8.712,20 €. Prenesena sredstva utrošena su u iznosu od 93,81 €, u postotku 1,08%. Ostatak će se utrošiti u drugoj godini. Planirano pokriće manjka iz 2023.g. u iznosu od 3.898,59 €, pokriven je u 2024. ostvarenim uplatama od roditelja za PB za 12/23 i doznakom sredstava iz Ministarstva za prehranu učenika za 12/23.

**Obrazloženje izvršenja financijskog plana posebnog djela**-Izvršenje rashoda po programskoj klasifikaciji

PROGRAM: 5301 OSNOVNOŠKOLSKO OBRAZOVANJE

A530101: OSIGURAVANJE UVJETA RADA

Ostvareni rashodi za program Osiguravanje uvjeta rada u odnosu na planirano su 98,91% što je u skladu sa planiranim. Razlog manjeg odstupanja ostvareno u odnosu na planirano je što Škola planira prijevoz učenika putnika i osiguranje zgrade, a u izvršavanju navedeni rashod ne prikazujemo mi već osnivač koji direktno plaća dobavljača**.**

A530106: NABAVA UDŽBENIKA ZA UČENIKE OŠ

Ostvareni rashodi za program Nabava udžbenika za učenike oš u odnosu na planirano su 55,25%. Razlog odstupanja ostvareno u odnosu na planirano je što je manje kupljeno udžbenika jer je dosta udžbenika očuvano od prethodnih godina.

A530107: PREHRANA ZA UČENIKE U OSNOVNIM ŠKOLAMA

Prema Odluci Vlade RH sufinanciraju se troškovi prehrane učenika od drugog polugodišta šk.god. 2022./23. i u šk.god. 2023./24. Svi učenici osnovne škole imaju pravo na besplatne školske obroke.

PROGRAM: 5302 UNAPREĐENJE KVALITETE ODGOJNO OBRAZOVNOG SUSTAVA

A530202 PRODUŽENI BORAVAK UČENIKA

Program produženog boravka je započeo šk.god.2018./19. U drugom polugodištu šk.god. 23/24 u program je bio uključen 31 učenik od I.-IV. razreda s manjim oscilacijama. Od školske godine 2024./25. od prvog polugodišta djeluju dvije grupe produženog boravka te su troškovi koje financira Grad Bakar povećani u odnosu na plan. Ostvareni rashodi za program u odnosu na planirano su 117,98%.

A530209 SUFINANCIRANJE RADA POMOĆNIKA U NASTAVI

Od školske godine 2023./2024. u školi su zaposlena tri pomoćnika u nastavi čiji rad sufinancira PGŽ. Ostvareni rashodi u odnosu na planirano su 97,50% što je u skladu sa planiranim.

A530222 PROGRAMI ŠKOLSKOG KURIKULUMA

Programi školskog kurikuluma financirani su od PGŽ i iz vlastitih prihoda. Ostvareno u odnosu na planirano je 97,83% što je u skladu sa planiranim.

A530239 ŽUPANIJSKA ŠKOLA PLIVANJA

PGŽ financira školu plivanja za učenike II. razreda: troškova prijevoza i naknade na temelju ugovora o djelu za obuku plivanja u projektu "Županija pliva". Ostvareno u odnosu na planirano je 100% što je u skladu sa planiranim.

A530240 OSIGURANJE BESPLATNIH ZALIHA MENSTRUALNIH HIGIJENSKIH POTREPŠTINA

Kupljene su menstrualne higijenske potrepštine za učenice dobivenim sredstvima prema Odluci Ministarstva rada, mirovinskog sustava, obitelji i socijalne politike. Ostvareno u skladu s planiranim je 95,23%. Ove godine je manji broj učenica.

PROGRAM: 5306 OBILJEŽAVANJE POSTIGNUĆA UČENIKA I NASTAVNIKA

A 530604 NATJECANJA I SMOTRE

Razlog odstupanja ostvareno u odnosu na planirano je što se neki nisu realizirali koji su bili planirani iz vlastitih prihoda.

PROGRAM: 5308 KAPITALNA ULAGANJA U ODGOJNO OBRAZOVNU INFRASTUKTURU

K530801 OPREMANJE USTANOVA ŠKOLSTVA

Ostvareno u odnosu na planirano je 256,95%.

Iz prenesenog viška prihoda iz 2023.g. prema odluci o raspodjeli kupljene su knjige za školsku knjižnicu. PGŽ financirala je proširenje video nadzora i nabavu tri klima uređaja za učionice u matičnoj školi (2 komada) te za PŠ Praputnjak (1 komad). Dobivenim sredstvima od Ministarstva za opremanje školskih knjižnica osnovnih škola obveznom lektirom prema Odluci kupljene su knjige.

**FINANCIJSKI REZULTAT POSLOVANJA** na dan 31. 12. 2023. godine u iznosu od **7.071,38 EUR** sastoji seod:

**Višak prihoda poslovanja u iznosu 7.880,80 EUR**

**Manjak prihoda poslovanja u iznosu 2.714,59 EUR**

**Višak prihoda od nefinancijske imovine 1.905,17 EUR**

**VIŠAK PRIHODA OD POSLOVANJA U IZNOSU 7.880,80 EUR ODNOSI SE NA:**

1. **VLASTITI PRIHODI 1.544,42 €**

**Izvor financiranja: 383401 Prenesena sredstva - vlastiti prihodi - osnovne škole**

**Aktivnost: Osiguravanje uvjeta rada**

1. Višak prihoda od provođenja programa Trening životnih vještina a utrošiti će se za materijalne rashode (skupina 32) 252,17 €
2. Višak prihoda od najma a utrošit će se za materijalne rashode (skupina 32) 297,50 € i 486,45 €
3. Višak prihoda od prodaje starog papira a utrošit će se za materijalne rashode (skupina 32) 33,52 €
4. Višak prihoda od školske zadruge a utrošit će se za materijalne rashode (skupina 32) 26,56 €

**Aktivnost: Opremanje ustanova školstva**

1. Višak prihoda od kamata a utrošit će se za opremanje (skupina 42) 398,22 €
2. Višak prihoda od prodaje starog papira a utrošit će se za nabavu knjiga za knjižnicu (skupina 42) 50,00 €
3. **PRIHODI ZA POSEBNE NAMJENE 4.580,14 € Izvor financiranja: 4831401** **Prenesena sredstva - namjenski prihodi - osnovne škole**

**Aktivnost:Osiguravanje uvjeta rada**

1. Višak prihoda od marendi a utrošit će se za materijalne rashode (skupina 32) 1.509,34 € i 150,00 €

**Aktivnost:Opremanje ustanova školstva**

1. Višak prihoda od marendi a utrošit će se za nabavu opreme (skupina 42)

1.000,00 €

1. Višak prihoda od uplata za naknadu šteta za oštećene udžbenike a utrošit će se za nabavu udžbenika za učenike (skupina 42) 12,37 €

**Aktivnost:Produženi boravak učenika-putnika**

1. Višak prihoda od produženog boravka a utrošit će se za rashodi za zaposlene (skupina 3) 1.908,43 €

1. **POMOĆI 1.749,94 €**

**Izvor financiranja: 5821401** **Prenesena sredstva - pomoći - osnovne škole**

**Aktivnost: Opremanje ustanova školstva**

1. Višak prihoda od Grada Bakra (podizanje pedagoškog standarda) a utrošit će se za rashodi za nabavu opreme (skupina 42) 1.716,01 €

**Aktivnost: Produženi boravak učenika-putnika**

1. Višak prihoda od Grada Bakra za produženi boravak utrošit će se za rashode za zaposlene (skupina 3) 33,93 €

1. **PRIHOD OD PRODAJE NEFINANCIJSKE IMOVINE**

**I NAKN. ŠTETE S NASLOVA SIGURANJA 6,30 €**

**Izvor financiranja: 7821401 Prenesena sredstva - Prihodi od nefin. imovine - osnovne škole**

**Aktivnost: Osiguravanje uvjeta rada**

1. Višak prihoda od naknada šteta od osiguranja a utrošit će se za

investicijsko održavanje (skupina 32) 6,30 €

**MANJAK PRIHODA OD POSLOVANJA U IZNOSU 2.714,59 EUR ODNOSI SE NA:**

1. **PRIHODI ZA POSEBNE NAMJENE 611,02 €**

**Izvor financiranja: 4831401** **Prenesena sredstva - namjenski prihodi - osnovne škole**

**Aktivnost: Produženi boravak učenika-putnika**

1. Manjak prihoda od produženog boravka koji će se pokriti uplatama od roditelja za PB za 12/24 u 2025.,

1. **POMOĆI 2.103,57 €**

**Izvor financiranja: 5821401** **Prenesena sredstva - pomoći - osnovne škole Aktivnost: Prehrana za učenike u osnovnim školama**

1. manjak prihoda za namirnice za besplatnu školsku marendu za 12/2024., biti će pokriven doznakom sredstava iz Ministarstva u siječnju 2025. godine.

**VIŠAK PRIHODA OD NEFINANCIJSKE IMOVINE U IZNOSU 1.905,17 EUR ODNOSI SE NA:**

**1. PRIHOD OD PRODAJE NEFINANCIJSKE IMOVINE**

**I NAKN. ŠTETE S NASLOVA OSIGURANJA 1.905,17 € Izvor financiranja: 7821401 Prenesena sredstva - Prihodi od nefin. imovine - osnovne škole**

**Aktivnost: Osiguravanje uvjeta rada**

1. višak prihoda nastao od prodaje stanova a utrošit će se za materijal i usluge za investicijsko održavanje 1.905,17 €